|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  SLJ, GUM, LUM | Medpredmetno preverjanje znanja | Datum:  17. 4. 2020 | Učiteljica:  Zdenka Mežan |
| Tema: Preverjanje znanja | | | |
| Pripomočki: list/ plakat/ zvezek, učbenik za GUM, DZ za SLJ, splet, barvice, flomastri | | | |
| Namen učenja:  SLJ: Vedeti, kako bereš, razumeš in povzameš vsebino poklica z miselnim vzorcem z določanjem ključnih besed in navajanjem bistvenih podatkov.  GUM: Poznati in predstaviti poklic glasbenika.  LUM: Likovno izraziti poklic glasbenika z risanjem z barvicami. | | | |
| Kriteriji uspešnosti: uspešen/na boš, ko boš znal/a:  SLJ: Uspešen/na boš, ko boš znal/a:   * zapisati, brati, razumeti in povzemati vsebino poklica z miselnim vzorcem z določanjem ključnih besed in navajanjem bistvenih podatkov. * poznal/a uporabnost miselnega vzorca pri branju   GUM: Uspešen/na boš, ko boš znal/a:   * izbrani glasbeni poklic predstaviti s poznavanjem glasbenih pojmov: pevec, pevski zbor, zborovodja, dirigent, skladatelj, instrumentalist, glasbeni pedagog.   LUM: Uspešen/na boš, ko boš:   * izvedel/la likovno nalogo z upoštevanjem navedenih likovnih pojmov, * likovno tehniko uporabil/ a pravilo in na domiseln način, * likovni motiv izvedel/la na domiseln način. | | | |
| **Potek dela:**  Danes bomo malo spremenili urnik in preverili znanja pri SLJ, LUM in GUM. Namesto druge ure LUM bomo imeli GUM.  Potek dela:  Najprej **dobro preberi** NAMENE UČENJA IN KRITERIJE USPEŠNOSTI, ki so napisani zgoraj.  Nato se loti dela:   * Pripravi si večji list, da boš izdelal/a plakat. Če nimaš lista, bo dobra zadnja stran lista koledarja ali zlepi več listov skupaj. Če jih nimaš, jih strgaj iz zvezka - tega sicer drugače ne svetujem, vendar so to posebne okoliščine in se je potrebno znajti ☺ * Na pomožnem listu si sestavi skico miselnega vzorca z naslovom, ključnimi besedami in bistvenimi podatki, ki bodo opisovali poklic PEVCA. Kaj vse mora vsebovati opis poklica smo se učili pri SLJ, zato si pomagaj z zapiski iz SDZ in iz zvezka. Ne pozabi, da na plakatu lahko pišeš le s tremi različnimi barvami in z velikimi tiskanimi črkami. * Podatke o poklicu pevca poišči v učbeniku za GUM, interaktivnem gradivu na [www.radovednih-pet.si](http://www.radovednih-pet.si) in na spletu. * Ko si zadovoljen z zbranimi podatki, ki morajo biti zapisani s pomočjo KLJUČNIH BESED IN BISTVENIH PODATKOV ( ne v povedih!), miselni vzorec prenesi na plakat. * Za zaključek plakat likovno opremi z ilustracijami, ki jih izvedeš z barvicami in flomastri. Ilustracija poklica pevca in njegovih pripomočkov pri delu naj bo izvedena čim bolj domiselno na tvoj način. * Slik iz revij ali s spleta ne lepiš na plakat! * Po končanem delu še enkrat preveri zapisane podatke, slovnično pravilnost, navedi vire v levi spodnji kot ter se podpiši v desni spodnji kot. Izdelek fotografiraj in ga pošlji na moj naslov. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam? | | | |